KHL Medveščak

**Klub hokeja na ledu Medveščak (KHL Medveščak)** je hrvatski profesionalni hokejski klub iz Zagreba. Klub trenutačno nastupa u IHL-u i hrvatskoj hokejskoj ligi. Klupski nadimak je Medvjedi, dok je navijački slogan "Zig-zag, Med-veš-čak!"

## Povijest kluba
### 1961. - 2009.
KHL Medveščak osnovan je 1961. na prvom umjetnom klizalištu u Zagrebu. Tijekom te sezone 1961/62. ostvareni su i prvi kontakti s austrijskim hokejaškim klubovima, odigrane su dvije utakmice s ATSE Graz, a narednih godina nastavila se sportska suradnja i s drugim austrijskim klubovima kao što su WEG Wien, Zell am See, Salzburg i Klagenfurt.

Tijekom godina djelovanja igrači Medveščaka, danas popularno zvani Medvjedi, osvojili su niz istaknutih športskih priznanja. Druge polovice 1980-ih Medveščak je dobio sponzora, ondašnjeg građevinarskog diva GRO Vladimir Gortan te je nastupao kao *Medveščak Gortan*. Klub je tako osvojio tri naslova prvaka  u jugoslavenskim državnim natjecanjima, a četiri puta osvojio je kup.

Za tu zlatnu svezu hokeja i gospodarstva zaslužan je prvi čovjek tvrtke Gortan Zdenko Gradečki koji je doveo kvalitetne strane igrače i trenere.

Najveći uspjesi Medveščaka na međunarodnom planu vezani su za kraj 80-ih godina kada je klub igrao u polufinalu Kupa prvaka dva puta.
Tada su za Medveščak igrali Dominik Lomovšek, Johnny Markovina, Dragutin Ljubić, Juraj Sinanović, Randsome Drčar, Boris Pajić, David Stojanović, Zvonko Tkalčec, Antun Ilijaš, Žarko Trumbetaš, Bojan Zajc, Darko Šuligoj, Vladimir Ščurjenko, Sergej Stolbun, Viktor Krutov, Andrew Pokupec, Gregory Cyr, Steve Gatzos, Alan Ilijaš, Blaž Lomovšek, Igor Zajec, Predrag Tišma, Dubravko Orlić, Krešimir Pavičić, Zoran Almer, Alen Franja, Vjačeslav Anisin, Hays, a trener je bio Anatolij Kostrjukov.

### Od 2009.

Nakon dvije godine pregovora KHL Medveščak 15. 5. 2009. postaje punopravni član EBEL-a. Do početka sezone u klub pristiglo preko dvadeset novih igrača. Klub je poradio i na stručnom kadru te je 1. 8. 2009. kao trener predstavljen Kanađanin Enio Sacilotto, a poziciju direktora hokejskih operacija preuzeo je američki trener Douglas Bradley koji je stigao iz Jesenica. Iako je nakon 25. kola imao osmo mjesto u ligi, potencijal momčadi nije dolazio do pravog izražaja pa 24. 11. 2009. Sacilotto dobiva otkaz te njegovo mjesto preuzima Ted Sator, sa iznimnim trenerskim iskustvom u američkom NHL-u (New York Rangers, Buffalo Sabres).

Svoju prvu utakmicu u EBEL-u, ujedno i prvu domaću, KHL Medveščak odigrao je 11. 9. 2009. protiv starih rivala Jesenica. Pred 5 500 gledatelja koji su ispunili Ledenu dvoranu Doma sportova Medvjedi su, predvođeni kapetanom Alanom Letangom, nakon produžetaka uspjeli pobijediti. Prvi gol za Medveščak u EBEL-u upisao je Andy Sertich, a pri tome su prve asistencije upisali Joel Prpic i Luka Žagar. Prvu utakmicu u gostima Medvjedi su odigrali u Linzu protiv Black Wingsa te upisali prvu gostujuću pobjedu, nakon kaznenih udaraca.

Tijekom sezone klub je vršio manje promjene u igračkom kadru. Tako je novu momčad prvi napustio Jeff Corey, a došli su Brad Smyth, Richard Seeley i Jeff Heerema. Pred kraj regularnog dijela sezone klub dovodi Kennyja MacAulayja kao odgovor na gubitak Robbyja Sandrocka. Zbog nediscipliniranog ponašanja, klub je raskinuo suradnju s Michaelom Novakom. Zadnje sezonsko pojačanje bio je mladi hrvatski reprezentativac Dominik Kanaet.

Medvjedi su regularni dio sezone završili na osmom mjestu s osvojenih 57 bodova i učinkom 16-22-9-7. Nastup u doigravanju momčad je osigurala čak šest kola prije kraja regularnog dijela. T. J. Guidarelli sezonu je okončao kao najkorisniji klupski igrač i asistent prikupivši 49 bodova, pri čemu je upisao 39 asistencija. Najučinkovitiji strijelac bio je Mike Ouellette sa 24 gola. U prvom krugu doigravanja Medvjedi su odmjerili snage s Graz 99ersima. Iako su u seriju ušli loše, Medvjedi su na kraju preokrenuli i slavili sa 4:2. U drugom krugu doigravanja, zaigrali su protiv najbogatijeg ligaškog kluba Red Bull Salzburga. Medvjedi su upisali tek jednu pobjedu. Nakon pet odigranih utakmica, rezultatom serije 1:4, Medveščak je završio cjelokupnu sezonu. Guidarelli je još jednom bio prilično uspješan te je i doigravanje okončao kao najkorisniji klupski igrač i asistent upisavši 15 bodova, od toga 13 asistencija, u 11 odigranih utakmica. Najučinkovitiji strijelac opet je bio Ouellette koji je u istom broju utakmica upisao 7 golova.

U sezonu 2010./11. KHL Medveščak ušao je s nekoliko promjena unutar igračkog kadra. Šest igrača napustilo je klub, ali najveći gubitak bio je odlazak Mikea Ouellettea. Usprkos svim nastojanjima kluba da zadrže jednog od najboljih igrača prethodne sezone kanadski napadač je prešao u DEL klub Kassel Huskies Pet igrača pojačalo je klub, no najzvučnija pojačanja bila su Frank Banham i Jonathan Filewich.

29. ožujka 2013. Medveščak je predao službeni zahtjev za ulazak u KHL i nastupao u njoj od jeseni 2013.

## KHL era
Medveščak je u debitantskoj sezoni sa 6. pozicije u svojoj konferenciji igrao s Levom u prvom krugu dogiravanja. Tu je poražen 4:0. Tim je Medveščak završio prvu KHL sezonu.

## Dvorana

Ledena dvorana Doma sportova glavna je i službena dvorana u kojoj KHL Medveščak odigrava svoje domaće utakmice.
S obzirom na činjenicu da je dvorana u vlasništvu Grada Zagreba, odnosno da je dvorana otvorena i dostupna za razne primjene događa se da Medvjedi nemaju uvijek dvoranu na raspolaganju. U tom slučaju klub ima na raspolaganju klizalište Zagrebačkog velesajma te klizalište Šalata koje je ujedno prvi i pravi dom momčadi. Kao treći izbor nudi se i Arena Zagreb, ali taj prostor nema klizalište pa korištenje istog nameće i velike troškove za realizaciju ledene površine.
U sezoni 2009./10. klub je morao na dva dana odgoditi utakmicu predviđenu za 27. rujna 2009. godine zbog nedostupnosti dvorane. Ovaj problem se produbljuje i na sljedeću godinu kada se u Domu sportova održava godišnje tenisko natjecanje Zagreb Indoors, pa Medvjedi odigravaju dvije utakmice na klizalištu Šalata, što biva ujedno i prvi Šalata Winter Classic.

## Posjećenost
Ulaskom KHL Medveščak u EBEL publika se vratila na tribine te podsjetila na zlatno doba kluba 80-ih. Gotovo svaka utakmica u sezoni 2009./10. bila je rasprodana što je dovelo i do povećanja ukupne gledanosti lige za čak 15%. Na polovici sezone, petnaest domaćih utakmica odigranih u Ledenoj dvorani, klub je zabilježio prosjek posjećenosti od 5 733 gledatelja po utakmici, ukupno 86 000 gledatelja. Najbolji pokazatelj ovog uspjeha kluba jest činjenica da je zagrebačku momčad gledalo više navijača nego hokejaše Jesenica, Linza i Red Bull Salzburga zajedno (76 786). 
Rekordnu gledanost, u smislu kapaciteta dvorane, KHL Medveščak ostvario je nekoliko puta u prvom dijelu sezone. Vodstvo kluba organiziralo je promotivnu akciju "Tjedan hokeja u Zagrebu" ponudivši navijačima gledanje triju utakmica po cijeni dviju. Akcija je vrijedila za utakmice protiv Villachera, KAC-a i Graz 99ersa. Na kraju regularnog dijela sezone klub je zabilježio posjećenost od 157 750 gledatelja što je bila i definitivna potvrda o utjecaju kluba u poboljšanju popularnosti lige, a što je vodstvo EBEL-a i obznanilo u svom godišnjem izvješću. U doigravanju klub je odigrao pet utakmica na domaćem ledu te zabilježio posjećenost od 33 100 gledatelja. U dva navrata klub je zabilježio i posjećenost koja je nadmašivala sam kapacitet dvorane. Naime, 4. ožujka 2010. godine, na posljednjoj četvrtfinalnoj utakmici protiv Graz 99ersa, klub je ostvario posjećenost od 7 500 gledatelja te srušio vlastiti rekord, u smislu kapaciteta dvorane, iz regularne sezone. Na kraju cjelokupne sezone brojke ukazuju da je ostvarena posjećenost od 190 850 gledatelja.

### Statistika posjećenosti

*Ažurirano 20. veljače 2010.*

## Navijači
Sektor B je naziv navijačke skupine KHL Medveščak, osnovane 2005. U Ledenoj dvorani skupina je smještena upravo u sektoru B na zapadnoj strani te su glavni pokretači navijanja tijekom utakmica. Osim pokliča “Zig-Zag Medveščak” tijekom utakmica najčešće se pjevaju himna kluba i pjesma “Serbus Zagreb”. Himnu Medveščaka *Zig Zag* skladao je Dalibor Paulik, napisao Mario Vukelić, a otpjevao Branko Blaće.

Također su prepoznatljivi s transparentima “Zig Zag Medveščak,” “Sektor B” i “Uvijek s vama, uvijek vjerni - Sektor B”.

## Klupske boje, logotip i dresovi

Standarna plava te tamnoplava boja temeljne su klupske boje koje su inače i boje grada Zagreba te se na taj način odražava pripadnost. Osim njih još su prisutne žuta i bijela.

Logotip KHL Medveščaka je tamnoplavi krug sa slikom medvjeda. Prisutne su razne varijacije logotipa, ali najčešće razlike su nijanse plave boje.

Alternativi logotip KHL Medveščaka je medvjeđa šapa tamnoplave boje, omeđena žutom i bijelom.

## Momčad (2012.)

## Sezone, rekordi, omjeri i prekretnice

### Rekordi i prekretnice
### Karijera
:**Najviše utakmica:** 202   Andy Sertich 
:**Najviše golova:** 56   Ryan Kinasewich 
:**Najviše asistencija:** 92   Joel Prpic
:**Najviše bodova:** 128 (36+92)  Joel Prpic
:**Najviše kazni:** 441   Joel Prpic 
:**Golman s najviše pobjeda:** 68  Robert Kristan 
:**Najviše utakmica bez primljenog gola:** 10  Robert Kristan

*Statistike se odnose isključivo na EBEL ligu. Statistika je ukupna, dakle sadrži podatke iz regularne sezone i playoffa.

#### Regularni dio sezona

*Ažurirano 10. srpnja 2011.*
*Bilješka: Svi podaci odnose se isključivo na regularni dio sezona. (EBEL)*

### Vodeći igrači kluba

*Ažurirano 20. veljače 2010.*
*Bilješka: OU = odigrane utakmice, G = gol, A = asistencija, Bod = bodovi, B/U = bodovi po utakmici.*
*Statistika se odnosi na učinke u regularnom dijelu sezona. (EBEL)*

### Omjeri

*Ažurirano 20. veljače 2010.*
*Podaci se odnose samo na sveukupan učinak Medveščaka u međusobnim susretima s ligaškim (EBEL) protivnicima kroz sezone.*

#### Ukupni omjeri

#### Domaći omjeri

#### Gostujući omjeri

## Mediji
Većina hrvatskih tiskanih i internetskih medija redovno izvještavaju o utakmicama i drugim događanjima unutar kluba. 

Povratak popularnosti hokeja u Zagreb, priču o KHL Medveščaku i njegovom ulasku u prestižnu austrijsku hokejašku ligu popratili su i brojni inozemni mediji. Najupečatljiviji su bili američki mediji Wall Street Journal i službeni portal NHL-a.

## Trofeji

## Ligaški pregled po sezonama

## Poznati igrači i treneri

* Zdenko Crnković
* Bruno Fičur
* Miroslav Gojanović
* Ivan Janković
* Luka Jarčov
* Bruno Kegalj
* Vito Nikolić
* Boris Renaud
* Krešimir Pavičić
* Vilim Rosandić
* Jan Smolec
* Bruno Zajec
* Igor Zajec
*/  Viliam Chovanec
*/  Ivo Ratej
*/  Ryan Kinasewich
* Tomáš Kudělka
* Tomáš Netík
* Tero Koskiranta
* Marko Pöyhönen
* Harri Tikkanen
* Jim Allison
* Mike Coflin

* Dylan Beston (trener)
* Michael Boivin
* Phillippe DeRouville
* Steve Gatzos
* Tyler Morley
* Kevin Poulin
*/  Mike Aviani
*/  David Brine
*/  Tomislav Zanoški
*/  Ransom Drčar
* Sondre Olden
* Mihail Anfjorov
* Vjačeslav Anisin
* Sergej Borisov
* Anatolij Kostrjukov (trener)

* Viktor Krutov
* Sergej Paramonov
* Sergej Stolbun
* Vladimir Šćurjenko
* Garrett Noonan
*/  Nathan Perkovich
*/  Mario Puskarich
*/  Samson Mahbod
* Jozef Balej
* Peter Šlamiar
* Igor Beribak
*/  Mark Čepon
* Ignac Kavec
*/  Sašo Rajsar
*/  Nik Simšič

* Blaž Lomovšek
* Domine Lomovšek
* Boris Pajič
* Murajica Pajič
* Matijaž Sekelj
* Anže Ulčar
* Bojan Zajc
*/  Adam Deutsch

## Povezano

*KHL Medveščak u sezoni 2009./10.
*KHL Medveščak u sezoni 2010./11.
*KHL Medveščak u sezoni 2013./14.
*EBEL u sezoni 2009./10.
*EBEL

## Izvori

## Vanjske veze

* Službena stranica 
* Medveščak na Elite Prospects
* Erste Bank Eishockey Liga 
* Službena stranica Udruge navijača KHL Medveščak - Sektor B 
* Twitter profil HKL Medveščak